Diari Oficial de la Generalitat Valenciana


Sumari del DOGV 3722, del 03-04-2000 (2000/2275)

ORDRE de 25 de febrer de 2000, de la Conselleria de Cultura, Educació i Ciència, per la qual es fa pública la resolució efectiva final en relació als concerts educatius amb determinats centres de nivells postobligatoris per al curs acadèmic 1999/2000.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/2275


Data del document
:   25-02-2000

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

 Descriptors 

:   * ensenyament privat
    * ensenyament gratuït
    * centre d'ensenyament

ORDRE de 25 de febrer de 2000, de la Conselleria de Cultura, Educació i Ciència, per la qual es fa pública la resolució efectiva final en relació als concerts educatius amb determinats centres de nivells postobligatoris per al curs acadèmic 1999/2000. [2000/M2275]
  
L'Ordre de 26 de juliol de 1999, de la Conselleria de Cultura, Educació i Ciència, per la qual es van resoldre els expedients d'accés, renovació, pròrroga i modificació dels concerts educatius amb els centres privats (DOGV de 27 d'agost); correcció d'errades d' 11 d'octubre de 1999 (DOGV de 30 de novembre), va establir en l'apartat tercer la necessitat d'elaborar una ordre on es fera pública la resolució efectiva final respecte als centres que impartixen cicles formatius de grau mitjà i/o superior aprovats inicialment i que no hagen sigut sol·licitats per 10 o més alumnes, inclòs el període extraordinari de presentació de sol·licituds.
  
Així mateix, i en el procés de matriculació d'altres centres i nivells, s'han produït desajustos entre les unitats aprovades per la mencionada ordre i la realitat dels grups d'alumnes realment constituïts, la qual cosa exigix també modificar la resolució inicial adaptant-la a la realitat de l'organització dels centres.
  
Per tot això, i vistos els informes de les direccions territorials de Cultura i Educació, de la Inspecció Educativa i desprès de l'audiència prèvia a la persona interessada si és procedent.
  
Vistos la Llei Orgànica Reguladora del Dret a l'Educació; el Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE de 27 de desembre), modificat pel Reial Decret 139/1989, de 10 de febrer (BOE d'11 de febrer) en allò que no contradiu la mencionada Llei Orgànica 9/1995, i l'Ordre de la Conselleria de Cultura, Educació i Ciència, de 23 de desembre de 1996 (DOGV de 13 de gener de 1997).
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Aprovar per als centres que figuren en l'annex la resolució definitiva en relació a l'accés, modificació o pròrroga excepcional dels concerts educatius, la qual substituïx i deixa sense efecte l'aprovada per mitjà de l'Ordre de 26 de juliol de 1999 (DOGV de 27 d'agost); amb correcció d'errades d'11 d'octubre de 1999 (DOGV de 30 de novembre).
  
Segon
  
La formalització dels documents administratius de concerts corresponents a la present resolució final es farà en els termes previstos en l'apartat quart de l'ordre mencionada en el punt anterior.
  
Les resolucions definitives que figuren en l'annex caldrà que s'inscriguen en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 25 de febrer de 2000
  
El conseller de Cultura, Educació i Ciència,